Diabetes - Uiquipedia

# Diabetes

### De Uiquipedia

  Alvertencia: Uiquipedia nun ye un Consultoriu mélicu.
  Si-y paez que requier ayuda, por favor consulte con un profesional de la salú.

Diabetes mellitus ye un términu xenéricu qu'atropa varios estaos morbosos con unes carauterístiques comunes:

- Aumentu de la fame y la sede.
- Aumentu de la cantidá de mexu evacuáu con camudamientu de la so composición química.
- Caquexia secundaria a lo anterior.

Xeneralmente emplégase'l nome de diabetes a soles pa referise a la forma más frecuente, la diabetes mellitus.

El vocablu provién del llatín diabētes, y ésti del griegu διαβήτης, (diabétes, ‘pasu’, 'sifón', 'llugar per onde pasa munchu llíquidu'), de διαβαίνειν (diabaínein, ‘trevesar’). Pa referise a la enfermedá empieza a usase esti términu nel sieglu I nel sen etimolóxicu de «pasu», aludiendo al «pasu de mexu» de la poliuria.

## [editar] Diabetes aloxánica

Diabetes mellitus provocada esperimentalmente nun animal de llaboratoriu per aciu de la indición d'aloxanu, un deriváu del ácidu úricu, que destrúi de forma selectiva los isllotes de Langerhans del páncrees.

## [editar] Diabetes bronceada

Amalecimientu carauterizáu por:

- Coloración escura pol mor del depósitu de cantidaes anormales de melanina (melanodermia xeneralizada)
- Dexeneración hipertrófica del fégadu (cirrosis) con aumentu del fierru contenío nos texíos y sangre (siderosis) y diabetes grave con acidosis

Esta mena de diabetes dase sobre manera nos homes adultos, y débese a un trastornu metabólicu que determina'l depósitu d'un pigmentu ricu en fierru (hemosiderina) nes coraes. Sicasí, la pigmentación del pelleyu nesti amalecimientu nun se debe a esti pigmentu férricu, sinón a la melanina, alterada pol mal funcionamientu suprarrenal y hepáticu pol mor del depósitu del pigmentu férricu nes célules d'estes coraes.

## [editar] Diabetes insípida

Amalecimientu causáu por un escesu de sede (polidipsia) y abondante secreción de mexu (poliuria), ensin camudamientu de la so composición sacante la so escasa densidá. Esti trestornu del metabolismu l'agua ye debíu a una falta d'hormona antidiurética qu'apaez como consecuencia d'una alteración de la rexón del diencéfalu y la hipófisis. El tratamientu consiste na alministración d'esa hormona.

## [editar] Diabetes insípida nefróxena

Enfermedá hereditaria qu'evoluciona como una diabetes insípida precoz. La so gravedá ye debida a la deshidratación aguda y a los trastornos del crecimientu que produz. La so apaición se pol mor d'una falta de reabsorción del agua polos tubos contorniaos de los reñones, insensibles a la hormona antidiurética hipofisaria.

## [editar] Diabetes renal

Amalecimientu que presenta glucosa en mexu (glucosuria) permanentemente, al par que la glucosa en sangre (glucemia) ye normal. Ye una anomalía hereditaria tresmitida de forma autosómica dominante, qu'obedez a un fallu de la porción proximal del tubu renal que nun reabsorbe la glucosa. Si amás de glucosa, nun ye pa reabsorber fosfatos, entós fálase d'una diabetes renal fosfoglucídica.

## [editar] Diabetes mellitus o diabetes sacarina

  Ver artículu principal: Diabetes mellitus

Enfermedá carauterizada pola presencia persistente de glucosa en mexu xunto a un aumentu anormal de la cantidá de glucosa presente nel sangre, asociada a los síntomes ordinarios de la diabetes.

Retrieved from "http://ast.wikipedia.org../../../d/i/a/Diabetes.html"

Categoría: Malures

##### Views

- Artículu
- Discusión
- Revisión actual

##### Buscar

##### Otres llingües

- Afrikaans
- العربية
- Български
- Bosanski
- Català
- Česky
- Cymraeg
- Dansk
- Deutsch
- Ελληνικά
- English
- Esperanto
- Español
- Eesti
- Euskara
- فارسی
- Suomi
- Français
- Galego
- עברית
- Hrvatski
- Magyar
- Bahasa Indonesia
- Italiano
- 日本語
- 한국어
- Lëtzebuergesch
- Bahasa Melayu
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Română
- Русский
- Srpskohrvatski / Српскохрватски
- Simple English
- Slovenčina
- Slovenščina
- Shqip
- Српски / Srpski
- Svenska
- தமிழ்
- ไทย
- Türkçe
- Українська
- Tiếng Việt
- ייִדיש
- 中文